### Beslutning

Fremsendes til Teknisk Udvalg til behandling i henhold til beslutning i byrådets møde den 3. december 2020.

Sagen blev behandlet sammen med sag 23.

Bygherreindstilling om endelig vedtagelse af udvidelse af [adresse] til fire spor og anlægsbevilling til projektering og udførelse.

### Resumé

Ved seneste byrådsbehandling af projektet om udvidelse af [adresse] i august 2019 blev et skitseprojekt sendt i offentlig høring. Nu præsenteres et endeligt projektforslag til udførelse.

Parallelt hermed fremsendes også en myndighedsindstilling om endelig vedtagelse af VVM-tilladelse.

Høringen har givet anledning til en anbefaling af, at den nuværende mulighed for at køre højre ind/højre ud ved Holmstruphøjvejs tilslutning til [adresse] bevares.

Der anmodes om anlægsbevilling til projektering og udførelse af udvidelse af [adresse].

Byrådet har tidligere ønsket mulighed for tilvalg af cykelsti langs [adresse], hvis der er overskydende midler i projektet. Det forventes der at blive, når der efter projektering, udbud og licitation, forventeligt gennemføres en nedregulering af projektets reserver, og hvis ubrugte midler fra VVM-undersøgelsen overføres til rammen for udvidelse af [adresse].

Derfor anmodes om projekteringsbevilling til cykelstien og at anlæggelsen af den principgodkendes.

### Indstilling

Det indstilles,

At 1)  Byrådet godkender projektforslaget for udvidelse af [adresse], herunder anlæg af højre ind/højre ud tilslutning af Holmstruphøjvej til [adresse], samt at Teknik og Miljø bemyndiges til at gennemføre nødvendige arealerhvervelser.

At 2)  der i forlængelse heraf gives anlægsbevilling på 147,2 mio. kr. til detailprojektering og anlæg af udvidelse af [adresse] (151,3 mio. kr. i løbende priser).

At 3)  det forventede mindreforbrug på 6,0 mio. kr. vedr. VVM-undersøgelsen overføres til rammen for udvidelse af [adresse], i forbindelse med at der aflægges regnskab for VVM-undersøgelsen.

At 4) der gives projekteringsbevilling på 0,4 mio. kr. til detailprojektering af dobbeltrettet cykelsti langs [adresse]

At 5) Byrådet træffer principbeslutning om anlæg af cykelstien til Borum, og giver Teknik og Miljø bemyndigelse til nødvendige arealerhvervelser, hvis der samlet er tilstrækkeligt overskydende midler til gennemførelse af projektet.

### Sagens forløb

11-11-2020 Borgmesterens Afdeling påtegning

Fremsendes til Magistraten. Borgmesterens Afdeling har ingen bemærkninger til indstillingen.

 16-11-2020 Magistraten

Fremsendes til [adresse] med bemærkning, at Magistraten i mødet den 16. november 2020 anbefaler, at byrådet tiltræder Magistratsafdelingen for Teknik og Miljøs indstilling af 2. november 2020.

Paulina Jeppesen tog forbehold.

 02-12-2020 [adresse]

Fremsendes til Teknisk Udvalg til behandling i henhold til beslutning i byrådets møde den 3. december 2020.

Sagen blev behandlet sammen med sag 23.

 09-12-2020 Teknisk Udvalg

Emil Jørgensen, Oda Bertelsen, Carsten Mathiasen, Simon Iversen, Daniel Skov og Rasmus Jakobsen kunne tiltræde indstillingen i overensstemmelse med Magistratens anbefaling med bemærkning om, at de tiltrædende ønsker at sikre, at arbejdet med anlæggelse af cykelstien kan igangsættes allerede i 2021. Derfor foreslår de tiltrædende, at den centrale reserve disponeres til opstart af cykelstiprojektet allerede nu. På den måde er det ikke nødvendigt at afvente udbud og licitation for [adresse]. Den centrale reserve er på 6,2 mio. kr. og prisen for cykelstien er estimeret til 9,4 mio. kr. Det betyder, at der ved senere lejlighed skal findes restfinansiering til færdiggørelse af projektet. Restfinansieringen kan enten findes i eventuelle overskydende midler inden for den afsatte ramme til udvidelse af [adresse], hvis licitationsresultatet bliver bedre end budgetteret, eller i anlægsprogrammet for 2022. Såfremt overskydende midler inden for den afsatte ramme til udvidelse af [adresse] overstiger behovet for restfinansiering, tilgår de resterende midler den centrale reserve til cykelstiprojekter.

Johan Rasmussen tog forbehold for drøftelse i gruppen.

 16-12-2020 Aarhus Byråd
Tilbagesendes Magistratsafdelingen for Teknik og Miljø med bemærkning, at byrådet i sit møde den 16. december 2020 har vedtaget Magistratens indstilling med de bemærkninger, der fremgår af udvalgserklæringen fra Teknisk Udvalg af 9. december 2020 samt ændringsforslaget fra Socialdemokratiets, Socialistisk Folkepartis og Radikale Venstres byrådsgrupper.

Sagens blev behandlet sammen med sag 21.